टेस्ट क्रिकेट में भी उनके साथ कुछ अजीबो गरीब हो रहा है. जब वे अच्छे रन बना रहे थे तब उनकी जगह निश्चित नहीं थी. दक्षिण अफ्रीका में पहले टेस्ट में उन्हें न खिलाने का फैसला अजीब था और इसकी बहुत आलोचना भी हुई. दक्षिण अफ्रीका में उनका प्रदर्शन अच्छा रहा और यह मान लिया गया कि विदेशों में और मुश्किल परिस्थितियों में वे भारत के सबसे अच्छे बल्लेबाज हैं. इंग्लैंड के दौरे पर टीम के विश्वसनीय बल्लेबाज होने पर मुहर लगाते हुए उन्हें उपकप्तान बना दिया गया. इंग्लैंड में उनके सफल होने की बहुत उम्मीदें लगाई गई थीं क्योंकि पिछले इंग्लैंड दौरे पर वे कामयाब हुए था. हुआ ठीक उलटा और वे इंग्लैंड में लड़खड़ाते नजर आए.